กินยาคุมเเอนนามาประมาณ2ปีได้เเล้วค่ะ เเล้วมีอาการคันๆที่น้องสาวเพื่อนเลยเเนะนำให้กินเพนมิซิลิน เเต่ไปหาข้อมูลมาว่ายาเพนมิซิลินจะลดประสิทธิภาพยาคุมกำเนิดเเบบเม็ด เลยอยากทราบว่าถ้ากินยาพร้อมกันหรืออาจจะเลื่อนเวลาไปสักนิด(จะกินยาคุมตอนกลางคืน)เเล้วมากินเพนมิซิลินตอนเช้าได้มั้ยคะ เคยหลั่งในหลายรอบมากเเต่หลั่งครั้งล่าสุดกับเเฟนเก่าเมื่อประมาณ1ปีก่อน จะสามารถท้องได้มั้ยคะ อยากกินยาคุมเเบบเม็ดต่อไปค่ะ เเต่ก็อยากกินยาเพนมิซิลินเพราะมีอาการคันเเต่ไม่มากค่ะ พอจะมีวิธีเเนะนำบ้างมั้ยคะ หรือมียาทาหรือกินเเก้คันมาเเนะนำมั้ยคะ ขอโทษที่ถามยาวเเละซับซ้อนค่ะ เเต่กังวลจริงๆค่ะ
สวัสดีค่ะ การทานยาในกลุ่มเพนิซิลิน ร่วมกับยาคุมกำเนิด การศึกษาส่วนใหญ่พบว่า ไม่มีผลกับระดับฮอร์โมนเอสโตรเจนในกระแสเลือดหรือมีเพียงเล็กน้อยเท่านั้น ดังนั้น จึงไม่มีผลไปลดประสิทธิภาพของยาคุมกำเนิดลงอย่างมีนัยสำคัญค่ะสำหรับอาการคันอวัยวะเพศ นั้น สาเหตุ ได้แก่1. การติดเชื้อรา2. การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก เป็นต้น3. การเปียกชื้นบริเวณอวัยวะเพศ4 . มีโรคหูดบริเวณอวัยวะเพศ แต่จะเห็นมีติ่งหรือตุ่มเนื้อเกิดขึ้นมาดังนั้น ยาเพนิซิลิน ซึ่งเป็นยาปฏิชีวนะฆ่าเชื้อแบคทีเรีย จึงไม่สามารถนำมารักษาอาการคันได้ จึงไม่ควรทานไป เพราะจะทำให้ได้รับผลข้างเคียงไปโดยไม่จำเป็นค่ะเพื่อลดอาการคัน ในเบื้องต้น ควรหลีกเลี่ยงการใช้สิ่งต่างๆ ที่อาจทำให้เกิดการแพ้และระคายเคือง ไม่ควรทาแป้ง โลชั่น หรือใส่น้ำหอมใกล้อวัยวะเพศ พยายามอย่าให้อวัยวะเพศเปียกชื้น โดยเช็ดให้แห้งทุกครั้งหลังเข้าห้องน้ำ ใส่กางเกงชั้นในที่ระบายอากาศได้ดี พยายามหลีกเลี่ยงการเกา เพราะอาจทำให้ติดเชื้อแบคทีเรียแทรกซ้อนได้ หากคันมาก อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น แต่หากอาการคันไม่หายไป ก็ควรไปพบแพทย์เพื่อรักษาตามสาเหตุค่ะสำหรับยาคุมกำเนิด หากไม่ได้มีเพศสัมพันธ์มา 1 ปีแล้ว ก็ไม่ควรทานต่อไป เพราะทำให้ร่ายกายได้รับฮอร์โมนสังเคราะห์ไปโดยไม่จำเป็น อีกทั้งยังมีบางการศึกษา พบว่าหากทานต่อเนื่องนานหลายปี อาจเป็นปัจจัยเสี่ยงต่อการเกิดมะเร็งเต้านมได้ค่ะ